ທ່ານ Kerry ​ເລື່ອນ ການ​ເດີນ​ທາງ​ ໄປຢ້ຽມຢາມ ຟິລິບ​ປີນ 
ທ່ານ Kerry ​​ເລື່ອນການເດີນທາງ ໄປຟິລິບ​ປີນ​ ກໍຍ້ອນຄາດວ່າ​ ລົມພາຍຸ​​ເຂດ​ຮ້ອນ Nari ຈະພັດ​​ເຂົ້າຖະຫລົ່ມ ໃນລະຫວ່າງທີ່ທ່ານ ທຳການຢ້ຽມຢາມ.
ພາຍຸເຂດຮ້ອນຫົວນຶ່ງ ໄດ້ບັງຄັບໃຫ້ ລັດຖະມົນຕີການຕ່າງປະ ເທດສະຫະລັດເລື່ອນການເດີນທາງຂອງທ່ານໄປຍັງຟິລິບປີນ ຊຶ່ງເປັນບ່ອນຢຸດແວ່ສຸດທ້າຍໃນການຢ້ຽມຢາມບັນດາປະເທດ ໃນເຂດເອເຊຍຂອງທ່ານ ທ່ານ Kerry ໄດ້ມີກຳນົດທີ່ຈະພົບປະກັບບັນດາເຈົ້າໜ້າທີ່ຟິ ລິບປີນໃນວັນສຸກແລະວັນເສົາຈະມານີ້ ຊຶ່ງເປັນເວລາທີ່ຄາດ ວ່າລົມພາຍຸເຂດຮ້ອນ Nari ຈະພັດເຂົ້າຖະຫລົ່ມປະເທດຟີລິບ ປິນ ລັດຖະມົນຕີການຕ່າງປະເທດສະຫະລັດໄດ້ກ່າວຕໍ່ບັນດານັກ ຂ່າວໃນວັນພະຫັດມື້ນີ້ວ່າທ່ານຈະພະຍາຍາມຈັດໝາຍກຳນົດການໃໝ່ໃນການເດີນທາງ ໄປຢ້ຽມຢາມປະເທດດັ່ງກ່າວ ໃນບໍ່ເທົ່າໃດອາທິດຂ້າງໜ້ານີ້ ແລະເນັ້ນໜັກ ໃນອັນທີ່ທ່ານຮ້ອງວ່າ “ຄູ່ຮ່ວມງານທີ່ເຂັ້ມແຂງ” ລະຫວ່າງວໍຊິງຕັນ ແລະມະນິລາ ທ່ານ Kerry ໄດ້ກ່າວໃນວັນສຸດທ້າຍ ຢູ່ກອງປະຊຸມຜູ້ນໍາເອເຊຍທີ່ບຣູໄນ ບ່ອນທີ່ທ່ານເປັນ ໂຕແທນປະທານາທິບໍດີ Barack Obama ທີ່ບໍ່ສາມາດໄປຮ່ວມໄດ້ເນື່ອງຈາກໄດ້ເກີດບັນ ຫາຂັດແຍ້ງ ກ່ຽວກັບງົບປະມານ ທີ່ກຸງວໍຊິງຕັນ ປະທານາທິບໍດີ Obama ກ່າວວ່າ ການບໍ່ໄດ້ຮ່ວມຂອງທ່ານນັ້ນຈະບໍ່ເປັນຜົນກະທົບຕໍ່ບົດ ບາດຂອງສະຫະລັດຢູ່ໃນເອເຊຍ ແລະຢືນຢັດວ່າ ທ່ານຍັງມີຄວາມ ໝັ້ນໝາຍ ຕໍ່ການເພັ່ງ ເລັງໃໝ່ ທາງດ້ານທະຫານແລະດ້ານການທູດຂອງສະຫະລັດ ທີ່ແນໃສ່ຂົງເຂດເອເຊຍປາ ຊິຟິກ ທ່ານ Kerry ຊຶ່ງໄດ້ຢຸດແວ່ຢູ່ບູຣໄນ ແລະອິນໂດເນເຊຍແລ້ວນັ້ນ ບັດນີ້ຈະເດີນທາງໄປຍັງ ມາເລເຊຍອັນເປັນບ່ອນຢຸດແວ່ສຸດທ້າຍໃນການຢ້ຽມຢາມເຂດເອເຊຍຂອງທ່ານ